**NAVODILO ZA DELO**

**Torek, 12. 5. 2020**

**MAT:** Anže, sedaj pa se boš kar nekaj časa ukvarjal z deljenjem. Nekaj sva delala še v šoli. V zvezek napiši naslov DELJENJE in datum. Kar imaš obarvano, prepiši v zvezek.

Najprej malo pomisli, kako množimo z 10 in 100.

Kako delimo z 10? Kako delimo s 100?

70 : 10 = 7, ker je 7 · 10 = 70

Število, ki se konča z 0, delimo z 10 tako, da izbrišemo to ničlo.

700 : 100 = 7, ker 7 · 100 = 700

Število, ki se konča z dvema ničlama, delimo s 100 tako, da izbrišemo ti dve ničli.

Deljenje in množenje sta nasprotni operaciji, zato preizkus naredimo z množenjem.

Naloge SDZ 3 stran 72 in 73 si že rešil.

Sedaj boš naredil še nekaj primerov množenja in deljenja z 10 in 100.

45 · 10 = 450

340 : 10 = 34, ker je 34 · 10 = 34

67 · 100 = 6700

8900 : 100 = 89, ker je 89 · 100 = 8900

5600 : 10 = \_\_\_\_, ker je \_\_\_\_\_\_\_\_\_\_\_

32 · 100 = \_\_\_\_

6700 : 100 = \_\_\_\_

98 · 10 = \_\_\_\_

**Reši naloge v SDZ3 stran 74 in 75.** Pri 5. nalogi na strani 75 bodi pozoren na merski enoti – metre in decimetre.

Pravilnost računanja preveri z rezultati.

**SLJ:** Nadaljuješ s snovjo včerajšnje učne ure. Dela imaš za dve uri – tudi v sredo. V zvezek (abeceda) napiši naslov PRIJAVNICA in datum. Prepiši spodnji zapis.

Prijavnico izpolnjujemo čitljivo, z modrim ali črnim pisalom in ne z navadnim svinčnikom. Vedno se podpišemo z imenom in priimkom.

Anže, predstavljaj si, da si direktor podjetja, ki pripravlja različne tečaje za otroke.

Izdelaj prospekt, na katerem bodo zapisana imena tečajev, termin za izvajanje tečajev in cena.

Prospektu dodaj še prijavnico. Dobro razmisli, katere osebne podatke potrebujete v podjetju.

Veliko prijav na različne tečaje in izpolnjevanje prijavnic v današnjem času poteka v elektronski obliki. Na povezavi si oglej nekaj primerov.

<https://www.g-rega.si/tecaji/plavanje/?gclid=CjwKCAjw7-P1BRA2EiwAXoPWAyMx6_Qn4ewaiXOyEC3m5fjmDaHilsGr1ePxf6QD6_JdoOzNmgdnuxoCK1oQAvD_BwE>

Pri delu si pomagaj s prospekti v DU na strani 49, 50. Izberi tri tečaje (npr. plezanje, rolanje, plavanje, učenje angleščine, jahanje …).

Prospekt naredi v zvezek čez dve strani. Tudi prijavnico naredi v zvezek.

Izdelano naj bo čitljivo, da bo še bolj pritegnilo navdušence za tečaje.

**GUM:** Na izbiro imaš tri ljudske pesmi: Prišla bo pomlad, Iz zemlje gre v trto, En, ten, tenera. Izberi si eno pesem. Nauči se besedilo in melodijo pesmi. Pesmi dodaj še spremljavo – lahko dodaš lastne instrument, Orffove, … Bodi ustvarjalen. Besedila in povezave na spletno stran si dobil. Če boš imel težave, mi sporoči.

**V četrtek, 21. 5. ali v torek, 26. 5. 2020, nam boš pesem predstavil preko MT. Datum izberi sam. Če želiš, jo lahko predstaviš tudi prej. Strah odpade.**